રાણાવાવ નું આદિત્યાણા ગામ એ આસપાસ ના નાણા ગામડાઓ માટે પણ મહત્વ નું સેન્ટર છે અને અહી વીસ હજાર થી વધુ લોકો વસવાટ કરે છે આ ગામ માં એક માત્ર બેંક ઓફ બરોડા (પૂર્વ દેનાબેંક )છેલ્લા ૪૦ વરસ થી કાર્યરત છે સમગ્ર વિસ્તાર ની આ એક માત્ર બેંક હોવાથી આદિત્યાણા ઉપરાંત આસપાસ ના ગામો ના ખેડૂતો,મહિલાઓ વેપારીઓ વગેરે નો આર્થિક વહીવટ આ બેંક મારફત જ ચાલતો હતો અને વિદ્યાર્થીઓ ની શિષ્યવૃત્તિ ઉપરાંત સરકાર ની અન્ય યોજનાઓ ના નાણા પણ અહી જ ખાતેદારો ના ખાતા માં જમા થતા હતા આ બેંક જે મકાન માં કાર્યરત છે તે પાલિકા નું મકાન છે અને તેની ભાડા ની મુદત પૂરી થાય છે આથી બેંક ઓફ બરોડા ના સત્તાવાળાઓ એ આ જ ગામ માં અન્યત્ર જગ્યા ભાડે રાખવાના બદલે બેંક નું રાણાવાવ ખાતે સ્થળાંતર કરવાની કામગીરી શરુ કરી છે જેને લઇ ને આદિત્યાણાવાસીઓ માં ભારે રોષ ની લાગણી જોવા મળે છે .